CELEX: 32014R0072
Language: hu
Date: 2014-01-27 00:00:00
Title: A Bizottság 72/2014/EU végrehajtási rendelete ( 2014. január 27. ) a 770/2013/EU végrehajtási rendeletnek a Portugália által a NAFO 3LN övezetben kifogható 2013. évi vörösálsügér-kvótán végrehajtott csökkentés tekintetében történő módosításáról

28.1.2014   
            
            
               HU
            
            
               Az Európai Unió Hivatalos Lapja
            
            
               L 23/31
            
         
      A BIZOTTSÁG 72/2014/EU VÉGREHAJTÁSI RENDELETE
   
   (2014. január 27.)
   a 770/2013/EU végrehajtási rendeletnek a Portugália által a NAFO 3LN övezetben kifogható 2013. évi vörösálsügér-kvótán végrehajtott csökkentés tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (1), (2) és (3) bekezdésére,
   mivel:
   
               (1)
            
            
               A 770/2013/EU bizottsági végrehajtási rendelet (2) kihirdetését követően a portugál halászati szakemberek hibát fedeztek fel a NAFO (Északnyugat-atlanti Halászati Szervezet) 3LN övezetben a 2012. évben kifogott vörös álsügérek mennyiségét illetően közzétett adatokban.
            
         
               (2)
            
            
               Arra derült fény, hogy az említett 2012. évi adatok alapját képező fogási jelentéseknek a Bizottság felé történő továbbításakor tévedés történt. Ezt egy független vizsgálat is megerősítette.
            
         
               (3)
            
            
               A Portugália által 2013. november 14-én továbbított helyesbített adatok alapján a NAFO 3LN övezetben kifogható vörösálsügér-kvóta (RED/N3NL) tekintetében kisebb mértékű volt a túlhalászás, mint amit a 770/2013/EU végrehajtási rendelet céljára figyelembe vettek.
            
         
               (4)
            
            
               Ennek fényében a Portugália számára a NAFO 3LN övezet tekintetében megállapított 2013. évi vörösálsügér-kvótán alkalmazott csökkentést ki kell igazítani a szóban forgó túlhalászási adatok figyelembevételével.
            
         
               (5)
            
            
               Mivel ez a végrehajtási rendelet olyan csökkentést módosít, amelyet már végrehajtottak a NAFO 3LN övezetben kifogható 2013. évi vörösálsügér-kvóta tekintetében, helyénvaló, hogy rendelkezései visszamenőleges hatállyal, a 770/2013/EU végrehajtási rendelet hatálybalépésének időpontjától legyenek alkalmazandóak.
            
         
               (6)
            
            
               A 770/2013/EU végrehajtási rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 770/2013/EU végrehajtási rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Mindazonáltal ez a rendelet 2013. augusztus 15-től alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 27-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 343., 2009.12.22., 1. o.
   
      (2)  A Bizottság 2013. augusztus 8-i 770/2013/EU végrehajtási rendelete a bizonyos állományok tekintetében 2013-ban rendelkezésre álló halászati kvótáknak a korábbi években történt túlhalászás miatti csökkentéséről (HL L 215., 2013.8.10., 1. o.)
   
      MELLÉKLET
      A 770/2013/EU végrehajtási rendelet mellékletének 12. oldalán az alábbi sor:
      
         
                     „PRT
                  
                  
                     RED
                  
                  
                     N3NL
                  
                  
                     Vörös álsügérek
                  
                  
                     NAFO 3LN övezet
                  
                  
                     0
                  
                  
                     982,5
                  
                  
                     1 204,691
                  
                  
                     122,61
                  
                  
                     222,191
                  
                  
                     1,4
                  
                  
                     /
                  
                  
                     
                        /
                     
                  
                  
                     
                        /
                     
                  
                  
                     311,067”
                  
                  
                      
                  
               
      helyébe a következő lép:
      
         
                     „PT
                  
                  
                     RED
                  
                  
                     N3NL
                  
                  
                     Vörös álsügérek
                  
                  
                     NAFO 3LN övezet
                  
                  
                     0
                  
                  
                     982,5
                  
                  
                     1 112,457
                  
                  
                     113,23
                  
                  
                     129,957
                  
                  
                     1,2
                  
                  
                     /
                  
                  
                     
                        /
                     
                  
                  
                     
                        /
                     
                  
                  
                     155,948”